Skolen var en videreføring av husøkonomutdanningen som startet på Statens Kvinnelige Industriskole som 4 måneders kurs for sykehusoldfruer i 1955. Norsk hotell- og restaurantforbund meldte også behov for kvalifiserte oldfruer, og i 1959 ble kurset utvidet til å omfatte «hotell- og anstalthusholdninger» og ble forlenget til 7 måneder. Fra 1969 ble kurset 1-årig. I 1973 fikk utdanningen navnet Statens Oldfrueskole og hadde undervisningslokaler på Linderud i Oslo. Skolen skiftet i 1980 navn til Statens skole for husøkonomer.